पाएं अपने शहर की ताज़ा ख़बरें और फ्री ई-पेपरडाउनलोड करें
बिहार के समाज कल्याण मंत्री और दरभंगा जिले के बहादुरपुर विधानसभा क्षेत्र से विधायक मदन सहनी ने कोरोना से जूझ रहे लोगों को सकारात्मक संदेश दिया है। 6 अप्रैल को मंत्री जी की कोरोना रिपोर्ट पॉजिटिव आई थी। बाद में पूरा परिवार संक्रमित निकला, लेकिन वे घबराए नहीं, बल्कि उन्होंने धैर्य से कोरोना को हरा दिया। आज उनका पूरा परिवार स्वस्थ है। सबकी रिपोर्ट निगेटिव आई है। देखिए मंत्री जी ने भास्कर को क्या बताया कोरोना से लड़ने के दौरान अपने अनुभवों के बारे में।
मंत्री मदन सहनी ने बताया कि 4 अप्रैल को कुछ कमजोरी और थकान के बीच उन्होंने डॉक्टर से सम्पर्क किया। कोरोना जांच कराने पर 6 अप्रैल को रिपोर्ट पॉजिटिव आई। इस बीच खुद को होम आइसोलेट कर लिया। इसी बीच पत्नी भी पीड़ित हो गई और उनके साथ ही दिल्ली से पहुंचा पुत्र भी पीड़ित हो गया। तीनों लोग कोरोना पॉजिटिव होकर 20 दिनों तक होम आइसोलेशन में रहे।
इन उपायों से मंत्री ने दी कोरोना को मात
मंत्री जी ने दिया संदेश
मंत्री जी ने अपने अनुभवों के आधार पर संदेश दिया है कि कोरोना को हलके में लेने वाले बच नहीं सकते हैं, मगर इससे बचाव और सकारात्मक सोच के बीच सुरक्षा का ध्यान रखने वाले ही बच सकते हैं। डरें नहीं, मगर लापरवाही ही मौत का कारण बन सकती है। सरकार अपने स्तर पर प्रयास कर रही है, मगर खुद को भी सचेत और बचाव के बीच सकारात्मक सोच लाना होगा। मैं तो टीवी इसलिए भी देखना उस दौरान बन्द किया कि बचाव की बात तो दिखलाई जाती है, मगर मौत-मौत की बात सुनकर पीड़ित और हिम्मत हार देते हैं। इसलिए मनोरंजन के बीच पॉजिटिव सोच और डॉक्टरों की सलाह बचाव के लिए जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn